
У оквиру овог завршног рада кандидат треба да представи основе концепта процесне контроле у металопрерађивачкој индустрији. Кандидат треба да представи основе процесне контроле (појам, врсте, карактер и технике) као и методе, алате и мерне уређаје који се најчешће користе у процесној контроли.

У практичном делу рада кандидат треба да представи уређај ВВ20 мерач дебљине фарбе и цинка, да представи појам могуће примене и покаже основне активности калибрације.

Резиме: У раду се разматрају појам, циљ и врсте  процесне контроле у металопрерађивачкој индустрији, њене методе и алати који се најчешће користе. Обрађен је начин примене и карактеристике мерног уређаја ВВ20 мерача дебљине фарбе и цинка.                                                                                                                                                                               

Abstract: This paper discusses the concept, purpose and types of process control in metal processing industry, its methods and tools that are commonly used. Processed the method of application and characteristics of the measuring device ВВ20 meter thick paint and zinc.

1. УВОД
Сам назив потиче од француске речи “controle”, а ова од латинске речи “contra rotula”, којом се у 18. веку означавао контролни препис неке исправе, уговора, судске одлуке и сл. Из француског језика реч контрола је ушла у наш језик, као и у многе језике света. У зависности од аспекта са ког је тумачена – правни, финансијски, политички, социолошки, организациони и др. -  реч контрола даје различит смисао, садржај и значај. Она треба да омогући и унапреди систем планирања, организације система управљања и руковођења и несметани ток процеса рада. Циљ сваке контроле је максимално елиминисање грешке у радним процесима. Као најчешћи узрок појаве грекше је људски фактор. Савремени трендови налажу да се процесом аутоматизације људски фактор сведе на што мању меру.                                                                                                             
У почетку се контрола квалитета ослањала на искуство и резултирала је из субјективних оцена које  су даване приликом прегледа производа. Грешке се нису примарно отклањале, већ  се вршила селекција производа на "добре" и производе који се могу "дорадити", у  односу на лоше производе. То је водило честим неспоразумима на релацији  произвођач - потрошач, а истовремено је утицало и на углед произвођача на  тржишту.   Модерна контрола производње у индустрији, не само да диференцира и врши  селекцију добрих и лоших производа (комада), већ и врши њихову класификацију  према степену квалитета израде, и то критички, на најважнијим пунктовима  производње (контролним тачкама), те на темељу анализе дотадашњег стања  производње, доноси закључке о квалитету производње и њеном програмирању  убудуће. Дакле, од уласка елмената производње у  производни процес, до стварања новог производа, оперативно се контролишу све  фазе тог процеса. То омогућава да се у сваком тренутку може утицати на  побољшање или на обустављање процеса производње, чиме се контрола квалитета  појављује као оперативна активност, првенствено усмерена на побољшање  пословног процеса, а не као активност која само "евидентира" постојеће стање. 
Систем управљања  квалитетом обухвата све фазе пословне политике неке производне или услужне организације, дакле, све функције квалитета. Под појмом управљања квалитетом подразумева се утврђивање и  спровођење политике квалитета. У некој радној организацији са аспекта квалитета производа дефинишу се основни циљеви и целовити програм квалитета. Управљање квалитетом обухвата планирање, програмирање, распоред ресурса за производњу и друге системске мере.
Са појмом управљања квалитетом повезан је и појам контроле квалитета. Углавном се користе две дефиниције појма контроле квалитета. Прва дефиниција показана је на примеру конформности производа. Мерење обављају активни процесни сензори лоцирани у повратној спрези система. Систем регулисања, развијен на овом методу, способан је да обавља четири основне функције управљања квалитетом конформности: функцију идентификације ( мерења ), функцију компарације (упоређивања ), функција одлучивања и функција модификације ( регулисања, подешавања, промене ).
Техничка контрола се може поделити с обзиром на место и циљеве извођења на: 

-контролу студија рада производног процеса, 

-улазну контролу, 

-контолу квалитета производног процеса – процесна контрола,
-контролу валитета мерних средстава и средстава за рад,
-завршну контролу производа,
-контролу стања, отклањања рекламација датих на тотални квалитет производа.
Циљ процесне контроле је побољшање квалитета производа. Праћењем производње и контролисањем производа побољшава се квалитет а самим тим се смањује произведени шкарт током производње. Начин рада процесне контроле у металопрерађивачкој индустрији је детаљније објашњен у наредним поглављима.
2. ПРОЦЕСНА КОНТРОЛА
   Процесна контрола квалитета у производном систему има задатак да проверава стварање квалитета премета у технолошком процесу. Технолошки процеси зависе од врсте технолошких система али се могу разврстати према стандарду у недостатку домаћег стандарда на следећи начин: процеси обликовања, процеси израде деформисањем, процеси обраде резањем, процеси састављања, процеси наношења, процеси хемијско-термичких обрада.
  Организација процесне конроле у металопрерађивачкој индустији обухвата основну јединицу одељења процесне контроле и метролошку лабораторију. Одељење процесне контроле води ову контролу, организује ток контроле и доноси одлуку о стварном квалитету производа. Метролошка лабораторија врши проверу контролисаних величина, даје резултате мерења и контроле, а често врши врхунска мерења и контролу.

Поступак процесне контроле обухвата најчешће следеће фазе: идентификацију обележја конролисане величине обрађиваног предмета, избор погодне методе контроле и извођење операције контроле по изабраној контроли. 
2.1. Појам, суштина и врсте процесне контроле

Контрола је редовна активност која прати пословање сваке озбиљне фирме и организације. Њоме се утврђује степен одступања од стварног понашања организације од планираног, односно жељеног. Контрола је фаза менаџмент процеса која мора да омогући да се све планиране активности и резултати заиста и остваре; њена суштина се састоји у мониторингу; којим се мери, оцењује и упоређује планирано и остварено пословање. Процесна контрола је неопходна због рада саме организације али због самог квалитета производа . Контролисати се може целокупно пословање или само делови: производњу, квалитет, залихе, итд. Процесна контрола током свог рада се води следецим принципима: 

- повратна веза,
- стратешке тачке контроле,
- флексибилност контроле,
- директна контрола,
- самоконтрола,
- организациона прикладност,
- људски фактор процеса која мора да омогући да се све планиране активности и  резултати заиста и остваре.
Она се остварује преко три групе активности: Утврђивање одступања на бази компарације оствареног стања са планираним, жељеним предузимање мера и акције за отклањање или бар ублажавање насталих грешака,  одступања. Процесна контрола се увек заснива на одређеним стандардима. Они по себи представљају жељене циљеве  организације. Стандарди се изражавају у облику квалитета, квантитета, економских резултата, трошкова и времена.

Када се утврде стандарди онда се приступа стварању механизама за њихову компарацију. Компарација остварених резултата може се вршити са планираним резултатима, са резултатима из прошлости или са резултатима других - сродних организације. Уколико су утврђена одступања у границама толеранције онда се не предузимају никакве конректне акције. Уколико пак њихово одступање излази из оквира дозвољеног онда се предузимају одређене мере. Појављивањем лосих делова у процесу производње И ради спрецавања истих уводи се контрола која се врси на основу тога колико се цесто јављају лоси делови.Временски период у коме це се вршити контрола зависи од природе посла и карактера контроле. 

 За ефикасну процесну контролу веома је вазан и добар ситем информисања. Уколико је процесна контрола уочила значајно одступање треба што пре обавестити надлежног руководиоца.Уколико се надлежно лице касно обавести о насталој ситуацији, шансе да се последице избегну су веома мале или никакаве. 

Контрола квалитета у металопрерађивачкој индустрији се дели на унутрашњу и спољну. Унутрашња контрола се бави радом и контролисањем рада производње унутар организације. Њу врши процесна контрола. Спољну контролу квалитета делова које производи организација врше радници (резиденти) који контролишу готове производе пре финалне уградње.
2.2. Аутоматска контрола
У савременим условима постоје аутоматска средства за остваривање контроле. Откриће рачунара и њихова примена у пословању унела је револуционарне промене у тој области. Рачунар може веома брзо и прецизно да обради огроман број информација. Увођењем рачунара и израдом адекватних програма за то праћење време се скраћује на симболично, а број људи се своди на минимум. У ранијм периоду систем контроле, преко рачунара, остваривале су се само велике организације. Данас, са усавршвањем и појефтињењем те опреме, готово без изузетка користе све организације.
2.3. Карактер процесне контроле 

 По свом карактеру контрола би могла да буде општа и свеобухватна. Она је општа, пре свега по свом домету - обухвата све процесе и односе унутар радне организације. Подруцје њеног деловања није ограничено. Прати непрекидно пословање организације. Контроли подлежу подједнко све инцијативе, предлози, нацрти, елаборате као и свака одлука, решење, акција, остварени резултати.
 Контрола је свеобухватна. Сваки запослени у својој радној организацији има право да предлаже, даје сугестије и мишљење по одређеним питањима, али може и да пита и да тражи одговор, као објашњење за неке поступке, понашања, неке одлуке.У том праву да пита и да предлаже садржано је право сваког да може да даје инцијативу за покретање контроле, поступка за њено унапређење. Карактер контроле огледа се и њеном настојању да обезбеди несметано функционисање организације и сигуран статус запослених у њима.

2.4. Технике процесне контроле

Технике контроле обухватају методе и инструменте контроле. Методи контроле су поступци спровођења контроле, а инструменти контроле су средства помоћу којих се врши контрола и приказују резултати контроле. Како се перфомансе могу контролисати са аспекта квантитета и квалитета, па се технике могу поделити на:

-технике квантитативне контроле,
-технике квалитативне контроле.
Међутим, у пракси ове технике иду заједно, јер сваки квалитет показује неки квантитет, односно сваки квалитет је резултат датог квантитета. Приказујемо их одвојено само ради потенцирања њихових карактеристика.
2.5. Основни принципи контроле
Можемо слободно закључити, а што проистиче из горе наведеног текста, неки основни принципи на којима се заснива контрола су :
- принцип законитости - законитост има огроман значај и требало би да постане                  свакодневна навика односно унутрашња потреба људи и грађана,
- принцип истинитости је један од највиших принципа,јер је утврђивање истине            основни смисао остварења контроле,
- принцип самосталности се односи на самостално деловање органа контроле, почев од покретања ицијативе за вршење контроле, преко доношења за њено спровођење, па све до њеног стварног обављања,
- принцип личне и колективне одговорности - лична и коективна одговорност носилаца контроле јавне функције сразмерна правима која му та функција обезбеђује,
- принцип правовремености у спровођењу контроле је од изузетног значаја за успешно и ефикасно спровођење контроле,
- принцип сталности (перманентности) - подрзумева непрекидно прашење пословања радне организације, свих њених операција и фаза,
- принцип рационалности - контрола треба да буде практична, рационална и да даје позитивне ефекте,
- принцип економичности контроле је у вези са принципом рационалности,
- принцип селективности је повезан са принципом рационалности и економичности,
- принцип јавности рада - суштина принципа јавности рада се састоји у чињеници да су органи контроле дужни да свој рад спроводе јавно.
Сви ови принципи су јако битни да се испоштују, јер процесна контрола у металопрерађивачкој индустрији је јако битна за цео производни процес. 
3. МЕТОДЕ, АЛАТИ И МЕРНИ УРЕЂАЈИ КОЈЕ НАЈЧЕШЋЕ КОРИСТИ ПРОЦЕСНА КОНТРОЛА
3.1. Методе процесне контроле
Контролисана величина обрађеног предмета може имати или нумеричко или атрибутивно обележје као и код улазног материјала. Могуће методе процесне контроле су: овера првог обрађеног дела, анализа нетачних процеса, контрола стабилности завршног процеса обраде, контрола стабилности у току процеса обраде, анализа могућности процеса, предконтрола процеса, атрибутивна процесна контрола, нумеричка процесна контрола, квалитативна процесна контрола, квантитативна процесна контрола.

Овера првог обрађеног предмета омогућава почетну контролу процеса, али је непоуздана за даљи ток процеса. Стога се она ређе примењује а даје се предност другим методама.
3.1.1. Анализа тачности процеса
У процесу обраде остварује се извесна вредност одређене величине на предмету обраде која треба да буде у пописаним границама толеранције. Ова величина предмета обраде углавном има нумеричко обележје па се поменута провера статистичке расподеле сада продубљује у анализу тачности. Анализа обухвата следеће фазе: узимање узорка из основног скупа обрађених предмета, провера статистичке расподеле узорка, утврђивање тачности процеса, одређивање процента непоправљивих и поправљивих предмета обраде нетачног процеса, израчунавање грешке регулисања и доношење одлуке о побољшању процеса. 
3.1.2. Контрола стабилности завршног процеса
Систематске грешке се могу отклонити без измене обрађеног система као на пр. грешка регулсиања која се отклања надокнадном регулацијом. Случајне грешке захтевају измену обрадног система ако су сувише велике. У случајевима када нема систематских грешака и када су мале величине случајних грешака онда се процес сматра стабилним.

Стабилност процеса тј. провера да ли он има систематску грешку врши се контролом стабилности. Контрола стабилности може да буде завршни процес обраде и процес обраде који је у току. Контола стабилности завршног процеса мозе да омогући побољшање наредног процеса обраде. Контрола стабилности процеса који је у току може благовремено да открије појаву систематских грешака чије уклањање омогућава обезбеђење побољшаног процеса. 

3.1.3. Контрола стабилности у току процеса

Она баговремено открива место, операције и тренутак појаве недозвољених систематских грешака и омогућава његово отклањање. Стога се овде прво повлаче контролне границе а тек онда се обележава податак о процесу и одлучује о његовој стабилности. У ствари, ниједна од ових контола се не изводи самостално вец се прво изводи контрола завршног процеса као претходна контрола, а затим следи контрола у току процеса као завршна контрола.

3.1.4. Анализа могућности процеса
Метода анализе тачности и контроле стабилности процеса су поуздане и редовно се примењују у пракси. Анализа могућности процеса представља брзу методу која омогућава приближну оцену тачности и стабилности процеса. 

Анализа могућности процеса се најчешће примењује у случајевима пробне производне, провере обрадног система када је замењен један од његових елемената код пребацивања стандрадне методе итд. Анализа обухвата следеће фазе: узимање предмета и података о контролној величини, израчунавање статистичких величина и ширине процеса, оцена тачности процеса, израчунавање величине могућности процеса, оцена стабилности процеса и одређивање даљих акција. 
3.1.5. Предконтролни процес
У производним условима често недостаје довољно времена за узимање више узорака па се не примењује брза метода анализе могућности процеса. То се дешава најчешће у случајевима као што су пробна производња, увођење новог обрадног система, измена неког елемента у обрадном систему итд. Тада се примењује предконтрола процеса која не захтева већи број узорака, карте извештаја и проучавање, а омогућава примену толеранције материјала за контролу.

3.1.6. Атрибутивна процесна контрола
Атрибутивна контрола производног процеса слична је атрибутивној улазној контроли само се уместо улазног материјала контролишу обрађивани предмети обраде. Атрибути предмета у процесу дефинишу се појмовима исправности, уколико се контролисана величина налази унутар границе   толеранција и бројем мана на предмету који је утврђен контролом.
3.1.7. Нумеричка процесна контрола
Нумеричка процесна контрола производног процеса такође слична нумеричкој улазној контроли. Обрађиваном предмету се мери извесна величина, а затим контролише да ли је у границама толеранције. Поступак контроле обухвата следеће фазе:

-избор с- методе или Р- методе контоле, 

- одређивање вредности АQL,
- одређивање словне ознаке величине узорка,
-избор врсте конроле,
-одређивање величине узорка,
-примена критеријума контроле ради доношења одлуке за наставак или обустављање процеса.

Ова контрола је у обавези да се спроводи више пута током радног дана и то на најкритичнијим тачкама.
3.1.8. Квантитативна провера процеса
Квантитативна провера производног процеса врши статистичку проверу нумеричке карактеристике обрађиваног предмета. Контрола има следеће фазе: узимање узорка предмета из производног процеса, мерење остварених мера на обрађеном површином, примена одговарајуће статистичке методе провера хипотезе и доношење одлуке о наставку или обустављању процеса.
3.1.9. Квалитативна процесна контрола
Квалитативна провера производног процеса врши статистичку проверу атрибутивне карактеристике предмета обраде. Ова контрола поред методе статистичке провере са тестирањем хипотезе највише користи методу статистичке провере са тестирањем нове хипотезе. Обе ове методе су раније разматране код улазне контоле и овде се само уместо улазног материјала посматра обрађивани предмет.
Мерни уређаји обухватају скуп обједињених мерних средстава и помоћне мерне опреме, а намењени су за очитавање, производњу сигнала, мерних информација погодних за непосредно очитавање на једном месту. Мерни уређаји су уређаји за испитивање свих врста мерних машина за мерење дужина, храпавости, дебљина фарбе, цинка и других карактеристика које се изражавају јединицом дужине, дебљине итд. 

Мерни уређаји (алати) који се најчешће користе у раду процесне контроле у металопрерађивацкој индрустрији су:  

- Мерила дужине са нонијусом, 
-  Универзално помично мерило,
-  Помично мерило за мерење дубине, 

-  Помично мерило са електронским показивањем, 

-  Микрометри,

-  Микрометри за мерење навоја, 
-  BB20 мерач дебљине фарбе, лака и дебљине цинка.
Поред свих ових наведених алата и мерних уређаја контролори су у обавези да детаљно познају сваки део који се контролише, али не само део већ и цео производни процес кроз који пролазе ти делови.
3.2. АЛАТИ ПРОЦЕСНЕ КОНТРОЛЕ

3.2.1. Микрометар
Микрометри су мерила дужине. Њима се прецизним навојним вретеном остварује већа тачност мерења дужине него што се то постиже помичним мерилима. Аксијалним померањем вретена микрометра за више пуних обртаја омогућава се очитавање измерене вредности на стаблу микрометра, на чијем се ободу налази подела, а прецизније очитавање измерене вредности дужине могу је очитати на подели која се налази на добосу микрометра.

Корак микрометарског навоја вретена износи 0,5 или 1 мм. Микрометар чији је корак навојног вретена 0,5 мм има добош на коме се налази подела од 50 подељака, а када је корак завојнице навојног вретена 1 мм, добош микрометра подељен је на 100 подељака. Када се,  микрометарско навојно вретено, корака 0,5 мм, обрне за један обртај, вретено ће се аксијално померити (уздужно) за 0,5 мм, а добош микрометра окренуће се за 50 подељака. Ако се добош микрометра окрене за један подељак, тј. за 1/50 део обима добоша, навојно вретено, односно мерна повшина вретена помериће се за ½ .
         1/50 = 1/100 = 0,01 мм.

У току мерења микрометром потребно је спољу чауру окретати све док мерне површине вретена на приђу предмету мерења, а потом се преко фикционог погона окрене вретено, све док не престане чегртање погона. У том тренутку је остварен довољан притисак на додирним површинама између мерног предмета и мерних мерних површина микрометра, потребног за тачно мерење дужине, и то на унутрашњој чаури очитавају се вредности дужине у милиметрима, а на обиму мерног добоша очитавају се 1/100 делови милиметра. Мерни опсези микрометара померају се за по 25 мм, све до 500 мм.

Мерни опсези микрометара од 500 мм померају се по 50 мм до мерног опсега од 1000 мм. Микрометри се израђују за мерне опсеге и до 3 м.

Према намени, конструкционим и метролошким карактеристикама, микрометри се израђују за спољашња и унутрашња мерења.
3.2.2. Микрометри за спољашња мерења 
Према намени и конструкционим карактеристикама израђују се са заменљивим мерачима, мерним елементом и мерним сатом, за мерење навоја, са сферним мерним површинама, за мерење дебљине зида цеви, за мерење дебљине жице, за мерење дубине и други (сл. 1).

                   Слика 1. Микрометaр за спољашња мерења
Овај микрометар је погодан за контролу толерисаних мера у малосеријској производњи, када може заменити читав низ рачви. Постављањем толеранцијских индекса на граничне мере, контролу може вршити и приучен радник.
3.2.3. Микрометри за унутрашња мерења 
Користе се за мерење унутрашњих пречника отвора, рупа, жлебова на деловима машина и постројења. Очитавање вредности измерене мере исто је и као на микрометрима за спољашње мерење. Оспег мерења ових микрометара је од 3,5 до 400 mm. За мерење пречника отвора и рупа користе се микрометри са три мерна пипка, чија је тачност измерене вредности пречника отвора И до 0, 001 mm.

           Мерни пипци изведени су у различитим варијантама, што одређује њихову намену за мерење пречника равних површина, за мерење унутрашњих навоја, за мерење геометрије унутрашњег озубљења, за мерење унутрашњих жлебова итд. Мерни умеци су стандардизовани за сваку врсту намене и испоручују се у гарнитурама за одређене типове  микрометара.

Мерне површине микрометра за унутрашње мерење са мерним површинама облика прилагођеном облику површина које се мере, као што су навој, жлебови и други, наменски се постављају, а израђене су од тврдог челика. Корак микрометарског навојног вретена  за мерење навоја је 0,5 мм, а вредност очитавања мере је 0,01 мм. Мерне површине микрометара се прво брусе, а потом се лепују. Микрометри за унутрашња мерења различитих конфигурација имају различите облике мерних површина, што значи да имају различиту намену. 

Слика 1.1. Микрометар за унутрашња мерења
Микрометри за унутрашње мерење, изведени у облику цевне конструкције, имају и тачност очитавања измерене вредности до 0,002 мм. Вредност подељка  на скали микрометра је 0,01 мм, а корак микрометарског вретена 0,5 мм, са утврђивачем (сл. 1.1). 

3.2.4. Микрометар за мерење навоја
Микрометри за мерење навоја имају занимљиве мерне уметке, који су прилагођени могућностима мерења навоја. Мерни умеци микрометра за мерење навоја израђују се у облику шиљака, који несметано могу заузети мерни положај при мерењу пречника навоја по одговарајућој методи мерења. 

Слика  1.2. Микрометар за мерење навоја                              
Мерни опсег ових микрометара различит је, али је најчешће до 25 мм. Измерена величина навоја очитава се на мерној скали мерила или дигиталним показивањем и очитавањем измерене мерне вредности. Тачност мерења ових микрометара износи у границама од 0,01 до 0,001 мм (сл. 1.2).
3.2.5. Микрометар за мерење дубине отвора, рупа или жлеба
Микрометри за мерење дубине отвора, рупа или жлеба имају велику примену. Мери се тако што се на равну површину предмета мерења ослања плоча микрометра. Мерни опсег ових микрометара је од 0 до 25 мм, и више, при чему се морају мењати и узимати одговарајући мерни штапови. После постављања ослонца микрометра обрће се добош, све док се не додирну мерна површина мерила и површина жлеба који се мери, потом се помоћу уређаја за контролу мерног притиска обезбеђује потребан притисак мерила. 

Сликa 1.3.   Микрометар за дубину

          Слика 1.4. Микрометар за рупу
Тачност очитавања измерене вредности дубине ових микрометара је до 0,01 мм. Ослона плоча микрометра за мерење дубине израђује се од каљеног челика. Она се фино бруси, а њена величина ослањања износи  15 x 50 мм или 15 x 100 мм (сл. 1.3   и сл. 1.4).
4. BB20 мерач дебљине фарбе и цинка
Група „ Arroweld Italy” је најиновативнија индустријска компанија која послује у Италији данас. Основана је 1976. и бави се сервисом и просдајом висококвалофикованих углавном high – tech производа. 

Један од производа ове компаније је уређај за мерење дебљине боје, пластике, цинка (BB20). 
Процесна контрола овај уређај конкретно користи за мерење дебљине цинка. Уређај се састоји од посебне сонде са продуженим каблом који одговара за сваку врсту равне или оборене површине. Уређај се лако и брзо калибрише са четири различите дебљине калибрације стандарда (50 – 100 – 200 – 500 µm). 

Мали, згодан и брз и уређај за мерење дебљине фарбе и лака на различитим површинама. BB20 је производ развијен пре свега за задатке мерења у аутомобилској индустрији (сл. 1.6). 

            Слика 1.5. BB20  мерач дебљине фарбе и цинка
Овај компактни мерач омогућава изузетно прецизно мерење дебљине фарбе, лака и анти - корозивних заштитних премаза, како на гвожђа и челику , тако и на обојеним металима, као што су алуминијум, цинк и бакар. BB20 поседује следећа својстава:

 -  изузетно је прецизан,

-  висока тачност мерења,

-  једноставан за руковање: без калибрација, једно дугме, једна рука,

-  иновативна технологија: Hall-sensor i Eddy - current technology,
-  широк спектар употребе,

-  мерења на гвожђу, челику и обојеним металима,
-  полирани врх од рубина.
Један од делова који се најчешће мери јесте предње вешање – anteriorе (сл. 1.6).         

Слика 1.6. Предње вешање – anteriorе
Предње вешање је један од најкомпактнијих делова које производи РМС Automotive, из тог разлога се води рачуна о сваком детаљу на том делу јер стандарде које производња и фабрика морају да испуне су веома високи. Једна од битнијих ставки које купац захтева од РМС-а јесте квалитет и дебљина цинка која се наноси на овај део, због тога се и контрола дебљине цинка мерачем ВВ20 врши веома често.
Процесна контрола има обавезу да у току смене више пута проверава дебљину цинка на насумично изабраним  деловима (сл. 1.8. и сл. 1.9. ). Провера се врши на најкритичнијим тачкама које су унапред прописане.

Слика 1.7. Табеле мерења дебљине цинка
Свако мерење мора да се упише и документује у табелама (сл.1.7.) које су постављене на линији. На основу тих табела води се евиденција о квалитету цинка на том делу. 

Слика 1.8. Мерење цинка
BB20  је уређај који се користи за мерење различитих дебљина премаза. Мерни уређај ради на принципу магнетне индукције и вртложних струја. Одговарајући мод може се одабрати у менију уређаја. Сви мерни уређаји израђени су у складу са  следећим стандардима:

- GB/T 4956 -1985,

- GB/Т 4957 – 1985,
- JB/Т 8393  - 1996,
- JJG 889 – 95,
- ЈЈG 818 – 93.

Слика 1.9. Мерење цинка
Ово је једна од стандардних процедура које се обављају при мерењу дебљине цинка на завршној контроли дела.
4.1. Карактеристике уређаја
Мерење дебљине фарбе и цинка се врши специјалним инструментом и његове карактеристике су:
- немагнетни премази (нпр боја, цинк на гвожђу); изолациони премази ( нпр. боја, анодни премази) на немагнетним материјалима.
-  једноставни, интуитивни водич кроз мени,
- 2 мода мерења : Континуално (Continious) и Појединачни (Single),
- 2 мода рада : ДИРЕКТ мод и Групни (Group) мод (4 групе),
-статистички дисплеј,
- појединачна калибрација у једној или две тачке за сваки мод рада,
- једноставна калибрација нуле,
- меморија за 320 мерних вредности (80 по групи),
- све  запамћене вредности могу се једноставно обрисати, 

– ојединачно или све заједно,
- алармна функција када се прекорачи горња и доња максималнавредност ( ради у свим модовима рада),
- грешка " лоw баттерy" батерија празна на дисплеју,
-USB интерфејс за прикључак на PC софтвер за анализу,
- аутоматско искључење може се искључити у менију.
Све ове карактеристике чине овај уређај бољим и компактнијим па је самим тим и његова примена у металопрерађивачкој индустрији јако заступљена. 
4.2.Могућа примена

Мерни инструмент BB20 (сл.2.) је екстремно компактан и веома прилагодљив уређај који је специјално развијен за брзо, прецизно и недеструктивно мерење дебљине премаза. Главна примена је на пољу заштите од корозије. BB20 је изузетно погодан за широк спектар апликација као за произвођаче тако и за купце, за канцеларије, геодете и стручњаке, за фарбаре радње и погоне за галванизацију и за  хемијску, аутомобилску и авионску индустрију. Поред тога ергономски обликован уређај посебно је погодан за примену у машинској индустрији, у лабораторијама, у радњама и напољу. Сензор користи два физичка принципа. Сензор ради на оба механичка принципа магнетне индукцијеи вртложних струја. Сензор мери дебљину премаза на магнетним и немагнетним материјалима а такође може се користити и за специјалне намене као нпр. за одређивање геометрије на материјалима са специјалним карактеристикама.

Измерене вредности се очитавају заједно са другим корисним информацијама на лако читљивом дисплеју. Дисплеј је опремљен позадинским осветљењем које омогућава кориснику очитавање вредности при условима смањене видљивости. Постоје два различита мода рада : ДИРЕКТНИ (DIRECT) мод и ГРУПНИ (GROUP) мод.

Препорука је да се користи  ДИРЕКТНИ  мод за појединачна, брза мерења. Овај мод даје информације за статистичку  анализу. Ниједна појединачна вредност се не чува. Програм може да анализира до 80 мерених вредности.

ГРУПНИ мод омогућава кориснику да складишти вредности у слободно Конфигурабилну меморију. До 400 мерних вредности и 4 серије мерења могу се памтити и анализирати у складу са одговарајућим критеријумима.

Слика 2. Предња страна BB20
- сензор,
- Оn/Оff тастер  ( укључи / искључи ),
- тастер та калибрацију нуле,
- доле/десно тастер црвени тастер,
- црвени тастер за ESC/NO/BACK функцију у менију или за ОN/ОFF позадинског светла приликом мерења,
- дисплеј : приказује дебљину слоја,
- јединица мерења,
- Nf приказује се када се мере немагнетни метали; Fe се приказује када се мере магнетни материјали,
- приказује тренутно подешени мод мерења: Ауто или у складу са подешеним начином мерења индукциона или метода вртложних струја,
- приказује да је уређај контролисан са PC,
- USB интерфејс,
-"Low baterry " празна батерија,
-радни мод : Директни / Групни мод,
-статистички дисплеј, 
-статистички број мерених вредности,
-црвено дугме за ОК/YЕS/МЕNU/SELECT,
-горе/лево тастер, 

Опис примене BB20 ради на бази два основна физичка принципа у зависности од подлоге: мерни инструмент користи принцип магнетне индукције за мерење магнетних материјала и принцип вртложних струја за немагнетне материјале.
4.3.Припрема мерења
Напајање:
Притисните тастер да би проверили стање батерија. Уколико дисплеј остаје сив:батерија није уметнута у уређај или је сувише слаба да не можеда укључи LCD дисплеј.

Симбол:

Мерни инструмент ВВ20 ће да се искључи након 1 секунде. батерија се мора заменити и као резултат лоше батерије може доћи до погрешног мерења и лоших резултата.

Замена батерије:
- скинути шраф са поклопца за батерије са Philips одвртачем,
- померити поклопац са места за батерије,
- извадите неисправну батерију,
- ставити нову батерију,
- затворите поклопац и зашрафите шраф.
Пре стављања поклопца уверите се да сте батерију убацили у складу са захтеваним поларитетом.
4.4. Систем менија и основна подешавања
Систем менија:
Притисните тастер оn/оff да би укључили односно искључили уређај. Инструмент је у радном моду. Притисните црвени тастер да уђете у мени и тада извршите подешавања у менију.

Препорука је да се добро упознате са свим функцијама менија пре прве употребе уређаја да би искористили све предности уређаја и избегли могуће грешке.

Притисните плаво дугме да би се вратили на претходни мени. 

Притисните▼ или ▲ тастер да изаберете појединачну опцију у менију. 
Континуални режим рада понекад може да буде предност јер не треба подизати сензор са мерног објекта док се врши континуално мерење. У овом моду извршење мерења се не оглашава са кратким бипом на крају. Сва мерења се аутоматски складиште у овом режиму рада у програм за статистику уколико постоји довољно места у меморији.Појединачни режим мерења: Свако извршено мерење оглашава се кратким бип тоном. Мерења се аутоматски памте као и у континуалном моду. Молимо да проверитеда ли имате довољно меморије.
Режими рада сензора:
Сензор може да ради у три режима рада.
Ауто: Сензор аутоматски одабира режим рада. Уколико је сензор постављен на магнетни материјал, он ради у режимумагнетне индукције, уколико је постављен на немагнетни материјал он ради на принципу вртложних струја.
Јединице 
Можете да изаберете између метричких јединица (μм, мм) или империјалних јединца мере.

Уколико сте подесили на " μm" уређај се аутоматски пребацује на "mm" уколико мерена вредност 

Пређе 850 μm. Више информација можете наћи у секцији "технички подаци".
4.5. Дебљина слоја BB20
Reset брише све податке у меморији уређаја, укључујући све податке у свим радним модовима са одговарајућим статистичким, калибрационим и граничним вредностима.

- искључите мерни инструмент,
- притисните ZERO тастер истовремено,
- порука "sure то reset" (да ли стварно желите да ресетујете уређај) појављује се на дисплеју. Притисните црвени тастер за "yеs" ДА или црвени тастер "nо" НЕ,
- мерни уређај се аутоматски искључује поново.

Позадинско осветљење можете укључити односно искључити позадинско светло у менију у току мерења притиском на црвено дугме.
4.6.Поцинковане плочице за проверу исправности мерног уређаја

Ове плочице (сл.2.1.) су јако битне за овај мерни уређај зато што су ове плочице које се другачије зову JOHNSON, идеалне дебљине и храпавости тако да у комплету постоје плочице од 1-10mm дебљине. 

Слика 2.1. Поцинковане плочице
Пре сваке смене процесни контролор је дужан да мерењем ових плочица помоћу уређаја BB20 провери тачност и исправност овог уређаја.

4.7. Статистички приказ

Можете изабрати између 4 приказа на дисплеју и у менију: Средња вредност (Авг), максимуму, минимум, и стандардна девијација или одступање (Сдев). Одабрани приказ приказује се у доњем десном углу мерног инструмента. У исто време статистика измерених вредности појављује се у доњем левом углу екрана. Идите на мени и изаберите "Statistic view" Статистички приказ како би видели све статистичке вредности за одговарајућу групу.
4.8. Приказ мерења

Идите на мени и изаберите " Мeasurement view" "Приказ мерења" како би могли да видите сва мерења у одговарајућим групама. Аутоматско искључење Аутоматско искључење може да се деактивира у менију. У супротном уређај ће се аутоматски искључити након што 3 минута не користимо уређај.

Мерење, складиштење и обрада података у ДИРЕКТНОМ И ГРУПНОМ режиму рада .Мерни уређај омогућава два режима рада: ДИРЕКТНИ и ГРУПНИ мод. Групни режим укључује GRО 1~4.

Директни мод намењен је за брза и не компликована мерења. Појединачна мерења памте се привремено током серије мерења али се бришу када се мерни инструмент искључи или се режим рада промени са директног у групни. Мерена вредност и статистичка вредност може се очитати са добро уређеног дисплеја. Програм за статистичку анализу може да ради процену са до 80 вредности. Чим се меморија напуни, старе мерене вредности се бришу са новим вредностима почевши од најстаријих. У овом режиму појединачне калибрационе и граничне вредности морају се одредити и унети у мерни уређај.

У групном моду, свака група може да складишти максимално 80 мерења и 5 статистичких мерења. Калибрационе и граничне вредности могу се подесити појединачно за сваку групу. Мерења се врше све док се меморија не напуни, када је меморија пуна не памте се мерења истатистичке вредности остају непромењене. Такође можете обрисати групу података и статистичке вредности и редефинисати калибрационе и граничне вредности.Да би могли да радите у групном моду, нпр. да би извршили калибрацију мерење и подесити граничне вредности, "GRОx" се прво појавити на дисплеју.
Притисните тастер и држите сензор у ваздуху. Мерни инструмент стартује стандардно у DIRECT режиму.
 4.8.1.Кaлибрација и мерење
Постоји четири методе на које се ради калибрација:

1.Основна калибрација: препоручено за бетон, на равним површинама и ако је мерни објекат има исту величину и структуру површине која је направљена од истог материјала ако је нулта плоча испоручена,
2.Калибрација нулте тачке: препоручено ако је мерна грешака до +,-3% мерене вредности плус константна вредност грешке сензора је предвидива,
3.Калибрација у једној тачки ( калибрација уз помоћ калибрационог филма): препоручује се уз претпоставку да је мерена вредност веома близу калибрационој вредности и предвиђена грешка сензора је маx +,-1% ~ 3% мерене вредности плус константна вредност грешке сензора,
4.Калибрација у 2 тачке.
Уколико је мерни инструмент калибрисан за одговарајућу намену, калибрационе вредности могу се запамтити у меморији све док се не изврши промена:

- извршено погрешно мерење,
- погрешна команда унесена,
- мерни инструмент се сам искључио.
4.8.2. Пример калибрације
Правилно извршена калибрација представља основну претпоставку за прецизно мерење инструмента. Што је већа сличност између узорка и производа који се мери, прецизнијаће бити калибрација и сва остала мерења после тога. Уколико се нпр. мерење врши на челичном цилиндру, квалитета СТ37 ( стандардни челик) дебљине 6mm, калибрација се мора вршити на челичном цилиндру без премаза истог квалитета и исте дебљине. Калибрациони узорак мора одговарати производу са следећим аспектима:
- радијус савијања,
- особине материјала подлоге,
- дебљина подлоге,
- величина подручја који се мери,
- тачка на којој се калибрација врши мора увек бити идентична мерној тачки на самом производу ,нарочито на угловима и на малим деловима.
4.8.3. Калибрација велике тачности
Да би добили најпрецизније могуће мерење , ми препоручујемо да мерите калибрационе вредности ( обе за нулту вредност и калибрациони филм) неколико пута за редом. На овај начин мерни инструмент одређује средњу калибрациону вредност у кратком периоду. Вишео овом можете наћи у секцији „Специјални савети“. Овај максимални прецизни метод калибрације има велике предности код неравних површина, као што су матиране површине.

4.8.4. Чишћење врха сонде
Врх сонде мора бит очишћен од уља, масти, делова метала итд пре сваке калибрације. Чаки веома мала може да утиче на тачност мерења и да мерена вредност буде нетачна.
Основна калибрација која је већ подешена у уређају, може се користити само на равним површинама, нпр челичне компоненте направљене од SТ37 челика(структурни челик, меки челик) или алуминијумски делови.Укључите калибрациони мод на следећи начин : Мenu => Calibration => Еnable. Мени аутоматски прелази на позицију Calibration".

             Притисните црвено дугме поновода би се вратили у главни мени у којем се врши калибрација.Дисплеј сада приказује "cel" и " zero" (нула). Следећа порука је могућа:
- cal n : не постоји калибрација у уређају ни у једној ни у две тачке,
- cal 1~2: једна или две калибрационе тачке постоје,
- zero n : не постоји калибрација нулте тачке,
- zero Y : нулта калибрација постоји.
Припремне радње пре калибрације:

- укључите мерни инструмент најмање 10 cm далеко од било каквог метала,
- основни узорци и калибрациони филмови су неопходни (калибрациони стандард),
- подесите режим рада на појединачни или континуални режим у МЕНИЈУ.

4.8.5.Калибрација нулте тачке

(Калибрациони мод није нужно да буде активиран за ову процедуру)

 Кратко прислоните сонду вертикално на непремазани узорак ( нулта дебљина слоја).
 Комбинација (x.x um) показује се на дисплеју. Режим рада у континуалном режиму разликује се од режима рада у појединачном моду. Други детаљи могу се наћи у секције режими рада. Удаљите сонду поново и држите је најмање 10 цм удаљену од металне подлоге.

Притисните и држите притиснут нулти тастер око 1,5 секунди; 

Комбинација(0,0 um) "Cal 1" , "Zero Y" појављује са на дисплеју. Ово значи да се калибрација у једној тачки и калибрација нулте тачке извршена. Калибрација је извршена.
 Поновите процедуру неколико пута. Калибрациони систем увек памти средњу вредност од претходне калибрационе тачке.Можете да избришете стару нулту калибрацију у менију пре него што извршите нову калибрацију нулте тачке. 
Мерни инструмент увек калкулише средњу вредност од задњих 5 калибрација. Ако је меморија пуна, старе калибрационе вредности се мењајуса новим. Препорука је да извршите нулту калибрацију пре сваког мерења.
4.8.6. Калибрација у једној тачки
Овај метод се препоручује за веома прецизна мерења и за веома танке премазе, мале компоненте и тврде и ниско легиране челике.

- активирате калибрациони мод како је претходно описано,
- пре свега извршите калибрацију нулте тачке,
- поставите калибрациони филм на непремазани узорак, поставите сензор на узорак и одмакните га одмах након што се појави мерења. Притисните UP (стрелица горе) или DOWN (стрелица доле) да би подесили. Неопходну дебљину филма. Дебљина филма мора бити приближне дебљине као очекивана дебљина премаза,
-поновите корак 3 неколико пута да би минимизирали одступање калибрационих вредности аутоматским одређивањемсредње вредности,
-притисните нулти тастер да прихватите тренутну калибрацију,
-да изађете из тренутне калибрације, притисните црвено дугме. У супротном калибрација се памти након 30 секунди. Понекад калибрација мора да буде обрисана, нпр. након уношења нетачне калибрационе вредности да би урадили ово урадите следеће:

Menu => Delete => Delete Group Data. Након тога "Cal n" и "Zero Y" се појављује на дисплеју.
Ова процедура брише све податке, граничне вредности и појединачне и калибрацију у две тачке. 

Калибрација нулте тачке на утиче на ову процедуру. Ово реактивира грешке мерења за основну калибрацију. Основна калибрација се користи само мерења на равним површинама.
Мерни инструмент прорачунава средњу вредност задњих 5 мерења. Када јемеморија пуна, стара калибрациона вредност се мења са задњом новом вредношћу.

Филм за калибрацију може да се користи онолико пута колико је неопходно вршити мерења у серији. Стара калибрација се брише; нулта калибрација остаје у меморији.
4.8.7.Калибрација у две тачке

Будите сигурни да је мерни уређај у појединачном режиму рада. Два филма различите дебљине захтевају се за овај метод.

Уколико је могуће дебљи филм би требало да буде један и по пут дељи од тањег филма.

Да би се постигли што је могуће бољи резултат претпостављена дебљина слоја би требало бити између две калибрационе вредности. Овај метод је веома погодан за мерење на храпавим матираним површинама и за веома прецизна мерења. Препорука је да извршите мерење средње вредности неколико пута. Ово смањује ефекат расипања резултата, који се појављује за време калибрације великих и малих вредности. Калибрациони филмови могу се користити редоследом по жељи.

-извршите калибрацију нулте тачке као што је описано у претходној секцији,
-извршите калибрацију у једној тачки са филмом 1 као шта је описано у претходној секцији,
-поновите калибрацију са филмом 2,
-извршите мерење и држите сонду на премазу све док се не зачује бееп звук. Тада уклоните сонду. Мерена вредност се показује на дисплеју,
-поставите сонду на узорак неколико пута,
-дебљина филма треба да буде приближна претпостављеној дебљини премаза на објекту који ће бити мерен,
-калибрација са филмом може се вршити онолико пута колико је потребно током серије мерења. Стара калибрација се пребрише; калибрација нуле остаје у меморији док се не изврши нова нулта калибрација,
-више детаља у секцији калибрација у једној тачки храпаве површине (површине обрађене пескарењем или слично). Због природе храпавих површина мерена дебљина слоја је уобичајно велика. Средња вредност преко врхова може се одредити на следећи начин.

Метод А

-одрадите кораке као за калибрацију у једној или две тачке како је описано претходно. Користите глатку површину са истом закривљености површине и са истом подлогом као и објекат који желите да мерите,
-извршите око 10 мерења на непремазаном храпавом узорку да би одредили средњу вредност "Xо",
-извршите 10 мерења на премазаном храпавом узорку да би одредили средњу вредност "Xm",
-разлика између две средње вредности даје средњу дебљину слоја "Xеff" Највеће стандардно одступање "с" од две вредности Xm и Xо може се такође узети у обзир Xеff= (XmXо) +с.
Метод Б
-извршите калибрацију нулте тачке са 10 мерења на храпавом непремазаном узорку. Након тога извршите калибрацију помоћу филма на непремазаној подлози. Калибрација се мора вршити на више различитих филмова са максималном дебљином од 50 микрона, која је у одговарајућој комбинацији приближно једнака претпостављеној дебљини слоја премаза,
-дебљина слоја може се очитати директно са дисплеја и може се одредити на бази 5 до 10 појединачних мерења.
Овим методама утврђујемо превасходно исправност и тачност мерног инструмента, а након тога се приступа мерењу и провери квалитета произведеног дела.
5. ЗАКЉУЧАК
Контрола помаже свакој организацији да оствари постављене циљеве. Она је потребна јер обезбеђује  брже пословање, квалитетнију производњу, избегавање трошкова због кварова, шкартова и застоја.

Процесна контрола коју неки зову и “летећа контрола” се до сада јако добро показала у раду не само аутомоблске индустрије, већ је нашла своје место и у осталим индустријским гранама. Јако је добар показатељ појачаног квалитета свих производа јер статистике показују да након увођења процесне контроле, али и контроле квалитета уопште, значајно је умањена производња шкартиране робе. 
Да би процесна контрола успешно обављала свој посао она мора да буде успешно повезана како са производњом тако и са осталим деловима фабрике (пријемна контрола, прес зона, метрологија, логистика… )
Претерана контрола мозе да изазове супротне ефекте. За добру и успешну контролу потребни су многи услови. Најбољи систем контроле неће успети ако нису постављени добри планови, нормативе, организација њеног функционисања.

Контрола не би требало никога да увреди. Напротив, свако би требало да позели, јер му она омогућава боље резултате. Исто тако надлежни руководиоци не би смели да изоставе контролу због наводног поверења које имају у своје сараднике.

Поверење не би требало да прерасте у наивност или чак злоупотребу. Поверење и контрола су две различите ствари. Треба да постоји и једно и друго. Ту је битно питање мере. Са контролом не треба претеривати.
Процесној контроли у многоме је помогао мерач дебљине ВВ20. Једна од најједноставнијих и најчешће коришћених метода за мерење дебљине фарбе и цинка јесте помоћу преносивих уређаја, какав је мерни уређај ВВ20. Овај уређај, у зависности од основног материјала, користи два принципа за мерење дебљине фарбе и цинка и то: магнетну индукцију и вртложне струје. На практичном примеру мерења показан је принцип рада уређаја и софтверска анализа података. У овом примеру коришћен је мерни објекат који се производи у аутомобилској индустрији. 

Резиме: У раду се разматрају појам, циљ и врсте процесне контроле у металопрерађивачкој индустрији, њене методе и алати који се најчешће користе. Обрађен је начин примене и карактеристике мерног уређаја ВВ20 мерача дебљине фарбе и цинка. 

Abstract: This paper discusses the concept, purpose and types of process control in metal processing industry, its methods and tools that are commonly used. Processed the method of application and characteristics of the measuring device ВВ20 meter thick paint and zinc.

